text: ДОБРИЧКИ ФЕСТИВАЛ ВЛЕЗЕ В МЕЖДУНАРОДНИЯ КАЛЕНДАР НА ЦИОФФ | Регионална телевизия Добрич - телевизията на Добруджа
  Добричкият младежки фестивал "Фолклор без граници" е включен в престижен събитиен календар на Международния съвет на организаторите на фестивали за фолклор и традиционни изкуства, партньор на УНИНИЕ.
  Изданието включва информация за различни събития, които оставят трайна следа сред почитателите на фолклорната музика. Родният фестивал се нарежда сред много музикални форуми от цял свят, които представят своята самобитна култура.
  "Фолклор без граници" догодина ще се проведе за 21-ви път, в края на юли. Добрич отново ще бъде сцена на фолклорна феерия от цветове и костюми. За пореден път всички жители и гости на града ще имат възможност да се насладят на автентичните изпълнения на танцьори, певци и инструменталисти от различни краища на света.
  Добрич, Добрич ТВ, Добруджа, музика, новини, Община Добрич, събития, телевизия, Телевизия Добрич, Телевизия Добруджа, фестивал